
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 990 


7 Νοεμβρίου 1997 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 34085 

Ρύθμιση θεμάτων κοινωνικής προστασίας μισθωτών 
απολυομένων κατά το χρονικό διάστημα από 1.6.97 
μέχρι 31.12.98 από επιχειρήσεις που έχουν υπαχθεί 
στον Οργανισμό Ανασυγκρότησης Επιχειρήσεων 
(Ο.Α.Ε.) καθώς και από την ΑΝΩΝΥΜΗ ΕΤΑΙΡΕΙΑ 
ΒΙΟΜΗΧΑΝΙΑΣ ΑΖΩΤΟΥΧΩΝ ΛΙΠΑΣΜΑΤΩΝ (ΑΕ- 
ΒΑΑ) & από την εταιρεία ΣΥΝΕΤΑΙΡΙΣΤΙΚΑ ΛΙΠΑ¬ 
ΣΜΑΤΑ Α.Ε. (Πρώην Λιπάσματα Δραπετσώνας 
Α.Ε.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των Ν.Δ. 2961 /54 «Περί συστάσεως 
Οργανισμού Απασχολήσεως και Ασφαλίσεως Ανερ¬ 
γίας» όπως τροποποιήθηκε αργότερα. 

2. Τις διατάξεις του Ν.Δ. 212/69 «Περί Οργάνωσης 
και Διοικήσεως του Οργανισμού Απασχολήσεως Εργα¬ 
τικού Δυναμικού». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

4. Τις διατάξεις του άρθρου 29 του Ν. 2520/97 «Μέ¬ 
τρα για τους νέους, αγρότες, σύσταση οργανισμού Γε- 
ωργικής Επαγγελματικής Εκπαίδευσης, Κατάρτισης 
και Απασχόλησης και άλλες διατάξεις» (ΦΕΚ 173). 

5. Το Π.Δ. 372/95 «Μεταφορά της Γ.Γ.Κ.Α. από το 
Υπ. Υγείας Πρόνοιας και Κοινωνικών Ασφαλίσεων στο 
Υπ. Εργασίας», αποφασίζουμε: 

I. Για το μέτρο της ειδικής επιδότησης ανεργίας: 

Α. Προϋποθέσεις: 

Την ένταξη στην ειδική επιδότηση ανεργίας των ανα- 
φερομένων στο θέμα ατόμων που επέλεξαν το μέτρο 
αυτό με την υποβολή υπεύθυνης δήλωσης μέσα σε 
χρονικό διάστημα είκοσι (20) ημερών από την κοινοποί¬ 
ηση της Καταγγελίας Συμβάσεως Εργασίας από τις εν 
λόγω επιχειρήσεις εφ’ όσον έχουν την ιδιότητα του 
ανέργου, όπως αυτό αποδεικνύεται από δελτίο ανερ¬ 


γίας που εκδίδει ο Οργανισμός Απασχόλησης Εργατι¬ 
κού Δυναμικού (ΟΑΕΔ) ή η αρμόδια Υπηρεσία του ΙΚΑ 
κατά την ημερομηνία υποβολής της αίτησης για ένταξη 
στην ειδική επιδότηση ανεργίας και ανήκουν στις πα¬ 
ρακάτω κατηγορίες: 

α. Εργαζόμενοι που θα συνταξιοδοτηθούν με τις δια¬ 
τάξεις του πρώην Ταμείου Ασφάλισης Τυπογράφων και 
Μισθωτών Γραφικών Τεχνών (Τ.Α.Τ. και Μ.Γ.Τ.). 

1. Οι άνδρες έχουν συμπληρώσει το 51ο έτος της 
ηλικίας και οι γυναίκες το 46ο έτος και έχουν πραγμα¬ 
τοποιήσει 4100 ημέρες εργασίας. 

2. Οι άνδρες έχουν συμπληρώσει το 52ο έτος της 
ηλικίας και οι γυναίκες το 47ο έτος και έχουν πραγμα¬ 
τοποιήσει 4100 ημέρες εργασίας. 

3. Οι άνδρες έχουν συμπληρώσει το 53ο έτος και οι 
γυναίκες το 48ο έτος και έχουν πραγματοποιήσει 4400 
ημέρες εργασίας. 

4. Οι άνδρες έχουν συμπληρώσει το 54ο έτος και οι 
γυναίκες το 49ο έτος και έχουν πραγματοποιήσει 4700 
ημέρες εργασίας. 

Για τους εντασσόμενους των παραπάνω περιπτώ¬ 
σεων, στην ειδική επιδότηση λόγω ανεργίας, η προθε¬ 
σμία υποβολής της αίτησης για συνταξιοδότηση παρα- 
τείνεται, κατά παρέκκλιση των διατάξεων του άρθρ. 3 
παρ. 3 του Ν. 2079/92, μέχρι την συμπλήρωση του 
ορίου ηλικίας (για τους άνδρες το 55ο έτος και για τις 
γυναίκες το 50 έτος) οπότε και συνταξιοδοτούνται 
υποχρεωτικά με τους όρους και τις προϋποθέσεις του 
συγχωνευθέντος στο ΙΚΑ Ταμείου Ασφάλισης Τυπο¬ 
γράφων και Μισθωτών Γραφικών Τεχνών (ΤΑΤ και 
ΜΓΤ). 

Τα άτομα της περίπτωσης 1 της παρούσης εφόσον 
δεν συμπληρώσουν τις απαιτούμενες προϋποθέσεις 
συνταξιοδότησης μέχρι τη λήξη της ειδικής επιδότη¬ 
σης, δύναται να συνεχίσουν στην προαιρετική ασφά¬ 
λιση του ΙΚΑ, για ένα έτος, σύμφωνα με τις κείμενες 
διατάξεις. 

β. Εργαζόμενοι που θα συνταξιοδοτηθούν με τις δια¬ 
τάξεις του ΙΚΑ. 

1. Όσοι εργαζόμενοι έχουν συμπληρώσει το 47ο 
έτος της ηλικίας και έχουν πραγματοποιήσει 3600 ημέ¬ 
ρες ασφάλισης σε υπόγειες εργασίες. 

2. Όσοι εργαζόμενοι έχουν συμπληρώσει το 48ο 
έτος της ηλικίας τους και έχουν πραγματοποιήσει 3900 
ημέρες ασφάλισης σε υπόγειες εργασίες. 

3. Όσοι εργαζόμενοι έχουν συμπληρώσει το 49ο 
έτος της ηλικίας τους και έχουν πραγματοποιήσει 4200 
ημέρες ασφάλισης σε υπόγειες εργασίες. 

4. Οι άνδρες που έχουν συμπληρώσει το 54ο έτος 
της ηλικίας τους και οι γυναίκες το 50ό έτος και έχουν 
πραγματοποιήσει 4200 ημέρες ασφάλισης. 

5. Οι άνδρες που έχουν συμπληρώσει το 54ο έτος 
της ηλικίας τους και οι γυναίκες που έχουν συμπληρώ¬ 
σει το 50ό έτος της ηλικίας τους και έχουν πραγματο¬ 
ποιήσει 3.600 ημέρες ασφάλισης που εντάσσονται στις 
διατάξεις του Κανονισμού Βαρέων και Ανθυγιεινών 
Επαγγελμάτων του ΙΚΑ. 

Οι εργαζόμενοι στις επιχειρήσεις της παραγράφου 1 
του άρθρου 29 του Νόμου 2520/97 που υπάγονταν 
στην ασφάλιση του Τ.Α.Τ. και Μ.Γ.Τ. και έχουν συ¬ 
μπληρώσει μέχρι 30.8.97 τις προϋποθέσεις συνταξιο- 
δότησης, που προβλέπονται από το Ν. 2079/92, επι¬ 
τρέπεται κατά παρέκκλιση των διατάξεων αυτού να συ- 
νταξιοδοτηθούν μέχρι 31.12.97. Εάν δεν επιλέξουν τη 
συνταξιοδότηση, τους παρέχεται το δικαίωμα σύμφωνα 
με τις παρ. Β4 και Β5 της παρούσης, να ενταχθούν στο 
μέτρο της ειδικής επιδότησης ανεργίας. 

Για όλους τους εργαζόμενους των παρ. (βΐ, β2, β3, 
β4, β5) ισχύει η σταδιακή αποχώρηση από την ειδική 
επιδότηση εφόσον συμπληρώσουν τις προϋποθέσεις 
(ηλικία και ημερομίσθια), που καθορίζει η νομοθεσία 
για τη συνταξιοδότηση του ΙΚΑ. 

Β. Επιδότηση 

Τα άτομα που πληρούν τις ανωτέρω προϋποθέσεις 
θα επιδοτηθούν μέχρι τη συνταξιοδότησή τους για χρο¬ 
νικό διάστημα όχι μεγαλύτερο των τριάντα έξι (36) μη¬ 
νών εφ’ όσον υποβάλουν σχετική αίτηση μέσα σε τριά¬ 
ντα (30) ημέρες από την ημέρα που υπέβαλε τη δή¬ 
λωση επιλογής. 

Το (ειδικό) ημερομίσθιο επίδομα θα είναι αυξημένο 
κατά πενήντα τοις εκατό (50%) από εκείνο των κοινών 
ανέργων, υπολογιζομένου επί του εκάστοτε ισχύοντος 
βασικού ημερήσιου επιδ/τος ανεργίας, με επιπλέον 
προσαύξηση για κάθε προστατευόμενο μέλος. 

Οι γενικές διατάξεις περί επιδοτήσεως ανεργίας, κα¬ 
θώς και οι περιορισμοί που έχουν τεθεί από σχετικές 
εγκυκλίους της Δ/νσης Ασφάλισης αναφορικά με το ει¬ 
σόδημα από ελευθέρια επαγγέλματα ή εμπορικές επιχ/ 
σεις θα ισχύσουν και για την επιδότηση των προαναφε- 
ρομένων ατόμων. 

Γ. Ασφάλιση 

Κατά το διάστημα της ειδικής επιδότησης συνεχίζε¬ 
ται η ασφάλισή τους στους οικείους Ασφαλιστικούς 
Οργανισμούς κύριας και επικουρικής ασφάλισης για 
όλους τους κλάδους στους οποίους ασφαλίζονται ως 
εργαζόμενοι. 

Οι ασφαλιστικές εισφορές θα αποδίδονται για 300 ή 
120 ημέρες κατ’ έτος ειδικής επιδότησης σύμφωνα με 
τη δήλωση του ενδιαφερόμενου με διαφοροποίηση 


αντίστοιχα των μηνιαίων ποσών επί των οποίων θα υπο¬ 
λογίζεται το ασφάλιστρο, μηνιαία ποσά που δεν μπο¬ 
ρούν να είναι ανώτερα από το μέσο όρο των αποδοχών 
του τελευταίου εξαμήνου πριν από την απόλυση. 
Αναλυτικά 

α. Οι ασφαλιστικές εισφορές για το πρώτο έτος της 
ειδικής επιδότησης της ανεργίας θα αποδίδονται επί 
ποσού 200.000 μηνιαίος για συνολική επιδότηση 300 
ημερών ή επί ποσού 350.000 μηνιαίος για συνολική 
επιδότηση 120 ημερών. 

β. Οι ασφαλιστικές εισφορές για το δεύτερο έτος επί 
ποσού των 220.000 μηνιαίος για συνολική επιδότηση 
300 ημερών ή επί πσού 370.000 μηνιαίος για συνολική 
επιδότηση 120 ημερών. 

γ. Οι ασφαλιστικές εισφορές για το τρίτο έτος θα 
αποδίδονται επί ποσού 250.000 μηνιαίος για συνολική 
επιδότηση 300 ημέρών ή επί ποσού 400.000 μηνιαίος 
για συνολική επιδότηση 120 ημερών. 

Δ. Δαπάνη 

Στην ειδική επιδότηση ανεργίας προβλέπεται να 
ενταχθούν 760 περίπου άτομα η δαπάνη θα ανέλθει 
στα 4.375.200.000. 

Για τον υπολογισμό της δαπάνης λαμβάνεται υπόψη 
ότι κατ’ άτομα που θα επιδοτούνται κατά μέσο όρο 
ανέρχονται σε 500 (πεντακόσια) ανά έτος και για τρία 
έτη της ειδικής επιδότησης. 

Αναλυτικά 

Δαπάνη ειδ. επιδότησης 

Βασικό ημερήσιο επίδομα ανέργων 3.120 χ 1,50 = 
4.680 

Μέσο Μηνιαίο Επίδομα (4.680 χ 1,20) χ 25 = 5.616 
χ 25 = 140.400 

Δαπάνη ανά άτομα 140.400 χ 36 μήνες = 5.054.400 
Συνολ. δαπάνη 500 χ 5.054.400 = 2.527.200.000 
Δαπάνη ασφάλισης 

α. Ιο έτος 300 ημέρες ασφάλισης ποσόν 200.000 
δρχ. κόστος 1.104.000 δρχ. 
ή 120 ημέρες ασφάλισης ποσόν 350.00 δρχ. 
κόστος 772.800 δρχ. 

β. 2ο έτος 300 ημέρες ασφάλισης ποσόν 220.000 
δρχ. κόστος 1.212.000 δρχ. 
ή 120 ημέρες ασφάλισης ποσόν 370.000 δρχ. 
κόστος 816.000 δρχ. 

γ. 3ο έτος 300 ημέρες ασφάλισης ποσόν 250.000 
δρχ. κόστος 1.380.000 δρχ. 
ή 120 ημέρες ασφάλισης ποσόν 400.000 δρχ. 
κόστος 883.200 δρχ. 

Συνολική μέγιστη δαπάνη 2.527.200.000 

1.848.000.000 

4.375.200.000 

II. Για το ειδικό μέτρο της αυταπασχόλησης: 

1. Οι Μισθωτοί των προαναφερομένων επιχειρήσεων 
εντάσσονται στο σχετικό πρόγραμμα, υπό την προϋπό¬ 
θεση ότι μέσα σε είκοσι (20) ημέρες από την κοινοποί¬ 
ηση της καταγγελίας της σχέσης εργασίας τους ή της 
βεβαίωσης για την αυτοδίκαιη λύση της σύμβασης ερ¬ 
γασίας, θα καταθέουν στην οικεία Υπηρεσία του ΟΑΕΔ 
στην αρμοδιότητα της οποίας υπάγεται η επιχείρηση 
που εργάζονταν δήλωση του Ν. 1599/86, η οποία δεν 

μπορεί να ανακληθεί και στην οποία θα αναφέρουν ότι 
επιλέγουν την «αυταπασχόληση». 

2. Για να υπαχθεί στο πρόγραμμα αυτό ο αυταπασχο- 
λούμένος υποβάλει στην Υπηρεσία του ΟΑΕΔ την αρ¬ 
μοδιότητα της οποίας θα ασκήσει την αυταπασχόληση 
τα εξής δικαιολογητικά: 

α. Έγγραφη καταγγελία της σχέσης εργασίας ή βε- 
βαίσης για την αυτοδίκαιη λύση της σύμβασης εργα¬ 
σίας που υποβάλλεται μέσα σε προθεσμία 30 ημερών η 
οποία αρχίζει από την ημερομηνία υποβολής της δήλω¬ 
σης για αυταπασχόληση. 

β. Βεβαίωση της αρμόδιας Οικονομικής Εφορίας για 
την έναρξη επιτηδεύματος ή προκειμένου για άσκηση 
γεωργικού επαγγέλματος, βεβαίωση της Δημοτικής ή 
Κοινοτικής Αρχής του τόπου άσκησης του επαγγέλμα¬ 
τος ή βεβαίωση άλλης Δημόσιας Αρχής για την υπο¬ 
βολή των οποίων τάσσεται προθεσμία τριών μηνών που 
υπολογίζεται από την υποβολή της δήλωσης για αυτα¬ 
πασχόληση. 

3. Σε περίπτωση σύστασης Συν/σμού ή Εταιρείας 
οποιοσδήποτε νομικής μορφής, το ποσό καταβάλλεται 
σε όλους τους μετέχοντες στο Συν/σμό ή την Εταιρία 
που είναι δικαιούχοι της επιδότησης για αυταπασχό¬ 
ληση. 

4. Στο ειδικό μέτρο αυταπασχόλησης δικαιούνται να 
ενταχθούν και οι μισθωτοί που διατηρούν ήδη επιχεί¬ 
ρηση οι ίδιοι ή από κοινού με άλλα άτομα. Στην περί¬ 
πτωση αυτή δεν απαιτείται το δικαιολογητικά της παρ. 
2β της παρούσας. 

Για την απόδειξη ύπαρξης και λειτουργίας της επιχεί¬ 
ρησης ο ενδιαφερόμενος θα προσκομίζει σχετικά δι- 
καιολογητικά (π.χ. σύμβαση μισθώσεως χώρου ή βιβλία 
αγορών εσόδων - εξόδων ή καταστατικά εταιρείας, 
κ.λπ.). 

5. Οι αυταπασχολούμενοι υποχρεούνται όπως εντός 
δύο (2) μηνών από την ημερομηνία έναρξης της αυτα¬ 
πασχόλησης (όπως αυτή αποδεικνύεται κατά περί¬ 
πτωση από βεβαίωση έναρξης επιτηδεύματος ή βεβαί¬ 
ωση Δήμου ή Κοινότητας ή άλλης Δημόσιας Αρχής) 
ενημερώσουν την αρμόδια Υπηρεσία του ΟΑΕΔ για την 
έναρξη της αυταπασχόλησης καθώς και για οποιαδή¬ 
ποτε αλλαγή στη διεύθυνση, εκπροσώπηση κ.λπ. Από 
τη σύμφωνα με το παραπάνω, καθοριζόμενη έναρξη 
της αυταπασχόλησης προσδιορίζεται και το 24μηνο 
διάστημα ελέγχου της υπαγωγής σε αυτό το ειδικό μέ¬ 
τρο κοινωνικής προστασίας. Κατά τη διάρκεια του προ¬ 
γράμματος είναι δυνατή ή αλλαγή του αντικειμένου της 
δραστηριότητας του αυταπασχολούμενου τηρουμένων 
των διατυπώσεων των παρ. 4 και 5 της παρούσας. 

Η αρμόδια Υπηρεσία του ΟΑΕΔ έχει δικαίωμα να 
προβαίνει σε έλεγχο της άσκησης της αυταπασχόλη¬ 
σης καθ’ όλο το 24μηνο από την έναρξη της αυταπα¬ 
σχόλησης, προκειμένου να διαπιστώσει την τήρηση 
των όρων της παρούσας. 

6. Σε περίπτωση ασθένειας του απολυομένου, διαπι- 
στουμένης από τον αρμόδιο Ασφαλιστικό Οργανισμό, η 
προθεσμία υποβολής της Δήλωσης του Ν. 1599/86 για 
την επιλογή της αυταπασχόλησης και η έναρξη του 


24μηνου υπαγωγής στο ειδικό μέτρο της αυταπασχό¬ 
ληση αρχίζουν από την ημερομηνία λήξης της ασθέ¬ 
νειας. 

7. Όσοι επέλεξαν την αυταπασχόλησης και έχουν 
ήδη επιδοτηθεί για το ειδικό αυτό μέτρο κοινωνικής 
προστασίας δεν μπορούν να ενταχθούν στη συνέχεια 
και στο «πρόγραμμα των νέων ελευθέρων επαγγελμα- 
τιών» που εφαρμόζεται από τον ΟΑΕΔ (Π.Δ. 245 ΦΕΚ 
117/Α/29.7.86. Επέκταση της ισχύος του άρθρου 29 
του Ν. 1262/82) Άρθρο 6 του Ν. 2434/96. 

8. Εφόσον κατά τη διάρκεια του 24μηνου (διάστημα 
υπαγωγής στην αυταπασχόληση) ο αυταπασχολούμε- 
νος αναλάβει εξαρτημένη εργασία ή συνταξιοδοτηθεί 
επέρχεται διακοπή του ειδικού μέτρου από την ημερο¬ 
μηνία ανάληψης της εργασίας ή της συνταξιοδότησης 
αντίστοιχα και υποχρεούται να επιστρέψει την αναλο¬ 
γία του εισπραχθέντος ποσού. 

9. Σε περίπτωση σοβαρής, μη ιατής ασθένειας διαπι¬ 
στευμένης από βεβαίωση του αρμόδιου Ασφαλιστικού 
Οργανισμού και εφόσον λόγω αυτής η απασχόληση 
διακοπεί, δεν αναζητείται η αναλογία του εισπραχθέ- 
ντος ποσού. 

10. Εφόσον κατά τη διάρκεια του 24μηνου ο αυταπα- 
σχολούμενος στρατευθεί δεν αναζητείται το τυχόν ει- 
σπραχθέν ποσόν υπό την προϋπόθεση ότι έχει εργα- 
σθεί τουλάχιστον έξι (6) μήνες στην επιχείρηση που τον 
απέλυσε και έχει υπαχθεί στο ειδικό μέτρο της αυταπα¬ 
σχόλησης για ίσο χρονικό διάστημα. 

11. Στους δικαιούχους του ειδικού μέτρου της αυτα¬ 
πασχόλησης καταβάλλεται το ποσόν των 2.800.000 
δρχ- 

Ειδικότερα με την έναρξη του προγράμματος οι δι¬ 
καιούχοι λαμβάνουν το ποσόν του 1.300.000 δρχ. και 
το υπόλοιπο καταβάλλεται σε τρεις ισόποσες δό¬ 
σεις. 

Η πρώτη δόση καταβάλλεται μετά τη λήξη του πρώ¬ 
του εξαμήνου, η δεύτερη δόση μετά τη λήξη του δεύτε¬ 
ρου εξαμήνου και η τρίτη μετά τη λήξη του δεκαοκτα- 
μήνου. 

12. Σε περίπτωση απορριπτικής απόφασης του Δ/ 
ντού της αρμόδιας Υπηρεσίας του ΟΑΕΔ να εντάξει τον 
ενδιαφερόμενο στο ειδικό αυτό μέτρο κοινωνικής προ¬ 
στασίας ο τελευταίος έχει το δικαίωμα να υποβάλλει 
ένσταση ενώπιον του Δ.Σ. του ΟΑΕΔ, εντός προθε¬ 
σμίας 15 ημερών από την ημερομηνία κοινοποίησης 
της απορριπτικής απόφασης. 

ΔΑΠΑΝΗ 

Εγγεγραμμένοι 100 

Ποσόν 2.800.000 

Σύνολο Δαπάνης 100 χ 2.800.000 = 280.000.000 

III. Ειδικό μέτρο επιχορήγησης επιχειρήσεων για δη¬ 
μιουργία νέων θέσεων εργασίας. 

1. Καταρτίζουμε πρόγραμμα επιδότησης ιδιωτικών 
επιχειρήσεων για την πρόσληψη (100) εκατό ανέργων 
των ως άνω κατηγοριών ηλικίας 18-64 ετών. 

2. Στο πρόγραμμα είναι δυνατόν να ενταχθούν ιδιωτι¬ 
κές επιχειρήσεις ανεξαρτήτως κλάδου οικονομικής 
δραστηριότητας με την προϋπόθεση ότι το αργότερο 

εντός δύο (2) μηνών από την ημέρα πρόσληψης μισθω¬ 
τού της ως άνω κατηγορίας υποβάλλουν στην πλησιέ- 
στερη του τόπου απασχόλησης Υπηρεσία του ΟΑΕΔ - 
αίτηση με τα απαραίτητα δικαιολογητικά. 

ΠΡΟΫΠΟΘΕΣΕΙΣ ΥΠΑΓΩΓΗΣ 

3. Οι νεοπροσληφθέντες πρέπει να είναι: 

α. Έλληνες υπήκοοι ή υπήκοοι κράτους μέλους της 
Ε.Ε. ή Έλληνες ομογενείς που απασχολούνται μόνιμα 
στην Ελλάδα ή να εμπίπτουν στο άρθρο 11 του ΚΑΝ/ 
ΕΟΚ/1612/68. 

β. Απολυθέντες από τις ως άνω επιχειρήσεις. 

γ. Εγγεγραμμένοι άνεργοι στα μητρώα ανέργων των 
Υπηρεσιών. 

4. Το ποσό της επιδότησης για κάθε ημέρα εργασίας 
πλήρους απασχόλησης καθορίζεται στις 4.000 δρχ. για 
άνεργους ηλικίας 18-45 ετών και στις 5.000 δρχ. για 
άνεργους ηλικίας 45-64 ετών και μέχρι (25) ημέρες 
κατ’ ανώτατο όριο για κάθε μήνα, εφόσον υπάρχουν 
όμως (20) τουλάχιστον ημερομίσθια το μήνα για κάθε 
απασχολούμενο με το πρόγραμμα. 

5. Η διάρκεια της επιδότησης καθορίζεται στους εί¬ 
κοσι τέσσερις (24) μήνες και θα αρχίσει να καταβάλλε¬ 
ται από την ημέρα έκδοσης εγκριτικής απόφασης υπα¬ 
γωγής στο πρόγραμμα. Μετά τη λήξη της επιδότησης η 
επιχείρηση έχει υποχρέωση να απασχολήσει τους μι¬ 
σθωτούς για έξι (6) επιπλέον μήνες (με δέσμευση και 
χωρίς επιχορήγηση). 

6. Η επιχείρηση θα καταβάλλει στους προσληφθέ- 
ντες μισθό που δεν μπορεί να είναι κατώτερος του 
προβλεπομένου από τις οικείες Σ.Σ.Ε., θα τους ασφα¬ 
λίζει στους οικείους κλάδους κύριας και επικουρικής 
ασφάλισης και θα τους απασχολεί με πλήρες ωράριο 
εργασίας. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχεί¬ 
ρηση, πρέπει να υποβάλλει στην αρμόδια του τόπου 
απασχόλησης Υπηρεσία του ΟΑΕΔ τα εξής δικαιολογη- 
τικά: 

α. Έντυπη αίτηση που θα περιέχει την επωνυμία, τον 
κλάδο οικονομικής δραστηριότητας και τον αριθμό των 
ανέργων που προσέλαβε με το πρόγραμμα. 

β. Έγγραφη καταγγελία της σχέσης εργασίας ή βε¬ 
βαίωση για την αυτοδίκαιη λύση της σύμβασης εργα¬ 
σίας. 

γ. Αντίγραφο καταστατικού (ή Ε.Ε., Ο.Ε., Ε.Π.Ε., 
Α.Ε.). 

δ. Έναρξη επιτηδεύματος. 

ε. Δελτία ανεργίας και φωτοτυπημένα αντίγραφα 
των αναγγελιών πρόσληψης των μισθωτών. 

8. Για την ύπαρξη των προϋποθέσεων ένταξης των 
επιχειρήσεων στο πρόγραμμα κρίνουν οι κατά τόπους 
αρμόδιοι Δ/ντές ή Προϊστάμενοι των Υ.Ν., Τ.Υ., Γ.Ε. 
του ΟΑΕΔ. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΔΟΤΗΣΗΣ 

Γ ια την καταβολή της επιδότησης οι επιχειρήσεις θα 

υποβάλλουν στην αρμόδια Υπηρεσία του Οργανισμού 
τα εξής δικαιολογητικά. 

α. Κατάσταση απασχοληθέντων μισθωτών που θα 
περιλαμβάνει την επωνυμία της επιχείρησης και τη 


διεύθυνσή της, το ονοματεπώνυμο των προσληφθέ- 
ντων, τη χρονολογία γέννησης, την ημερομηνία πρόσ¬ 
ληψης, την ειδικότητα, τα ημερομίσθια που πραγματο¬ 
ποιήθηκαν κατά μήνα (και μέχρι 6 μήνες), το ποσό που 
βαρύνεται ο ΑΕΔ, το ποσό που καταβλήθηκε στους μι¬ 
σθωτούς και στήλη υπεύθυνης δήλωσης στην οποία θα 
υπογραφούν οι μισθωτοί ότι απασχολήθηκαν και πλη¬ 
ρώθηκαν για το χρονικό διάστημα για το οποίο ζητείται 
το ποσό. 

β. Μισθοδοτικές καταστάσεις προσωπικού της επι¬ 
χείρησης. 

γ. Βιβλιάριο αγοράς ενσήμων για το χρονικό διάστημα 
για το οποίο ζητείται η επιδότηση. 

Είναι δυνατή η καταβολή της επιχορήγησης και σε 
περίπτωση που οι φορείς κοινωνικής ασφάλισης έχουν 
επιβάλλει στην επιχείρηση πράξη εισφορών και έχουν 
προχωρήσει σε διακανονισμό της καταβολής των ει¬ 
σφορών αυτών, οπότε αρκεί η προσκόμιση της πράξης 
αυτής και του διακανονισμού και θα εξετάζεται εάν ο 
εργοδότης είναι ενήμερος προς τις υποχρεώσεις του. 

δ. Βεβαίωση ασφαλιστικής και φορολογικής ενημε¬ 
ρότητας σε περίπτωση που καταβληθεί ποσό που θα 
υπερβαίνει τις 200.000 δρχ. 

10. Αξιώσεις επιχειρήσεων για είσπραξη της επιδό¬ 
τησης ασκούνται, μέσα σε (3) το αργότερο μήνες από 
το μήνα λήξης της απασχόλησης με το πρόγραμμα 
αυτό. 

11. Κάθε διαφορά που τυχόν προκύψει κατά την 
εφαρμογή της απόφασης αυτής, μεταξύ επιχείρησης 
και ΟΑΕΔ θα επιλύεται με απόφαση των Διευθυντών 
(Υ.Ν., Τ.Υ. ή Γ.Ε.) των αρμόδιων Υπηρεσιών του ΟΑΕΔ. 
Σε περίπτωση εμπρόθεσμης άσκησης ένστασης κατά 
της ως άνω απόφασης μέσα σε (10) ημερολογιακές 
ημέρες από την κοινοποίησή της, η διαφορά θα επιλύε¬ 
ται από τον αρμόδιο Περιφερειακό Διευθυντή. Κατά 
της τελευταίας απόφασης του Περιφερειακού Διευθυ¬ 
ντή επιτρέπεται ένσταση εντός (10) ημερολογιακών 
ημερών από της κοινοποίησής της επί της οποίας θα 
επιλαμβάνεται το Δ.Σ. του Οργανισμού μετά από εισή¬ 
γηση της Διεύθυνσης Απασχόλησης. 

Τα οριζόμενα στην παρ. αυτή τροποποιούνταν ανα- 
λόγως, σύμφωνα με τα ορισθησόμενα στην απόφαση 
του Υπ. Εργασίας για τις αρμοδιότητες των Περ/κών 
Διοικητικών Επιτροπών του ΟΑΕΔ (άρθρ. 11 του Ν. 
2224/94). 

12. ΔΕΣΜΕΥΣΕΙΣ 

α) Κατά τη διάρκεια του προγράμματος για να είναι 
δυνατή η επιχορήγηση της επιχείρησης, δεν θα πρέπει 
να υπάρχει μείωση όλου του προσωπικού της (προϋ- 
πάρχοντος και νεοπροσληφθέντος). Σε περίπτωση οι- 
κειοθελώς αποχώρησης ή απόλυσης μισθωτού που 
προσλήφθηκε με το πρόγραμμα, η επιχείρηση μπορεί 
να τον αντικαταστήσει εντός τριάντα (30) ημερολογια¬ 
κών ημερών με άλλο μισθωτό της αυτής κατηγορίας και 
να επιχορηγηθεί για το υπόλοιπο χρονικό διάστημα. 

β) Σε περίπτωση οικειοθελούς αποχώρησης ή από¬ 
λυσης προϋπάρχοντος προσωπικού, το πρόγραμμα θα 
συνεχίζεται μόνο αν αντικατασταθεί ο μισθωτός που 

αποχώρησε ή απολύθηκε με άλλον εργαζόμενο, το αρ¬ 
γότερο μέσα σε (30) ημερολογιακές ημέρες. 

γ) Οι ίδιες ως άνω δεσμεύσεις ισχύουν και κατά το 
6μηνο της δέσμευσης. 

δ) Κατά τη διάρκεια της επιχορήγησης θα πρέπει να 
πραγματοποιούνται (20) τουλάχιστον ημερομίσθια το 
μήνα για κάθε επιχορηγούμενο μισθωτό. 

ε) Εφόσον προηγούμενο προσωπικό της επιχείρη¬ 
σης εργαζόταν λιγότερο από (20) ημέρες το μήνα και 
εξακολουθήσει να εφαρμόζεται το ίδιο καθεστώς απα¬ 
σχόλησής του και μετά την υπαγωγή της επιχείρησης 
στο πρόγραμμα, τότε θα συνεχίζεται κανονικά η επιχο¬ 
ρήγηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για (20) 
ημερομίσθια κατά το μήνα. 

στ) Δεν θα διακόπτεται το πρόγραμμα στην περί¬ 
πτωση που μισθωτός επιχείρησης (επιχορηγούμενος 
και μη) πραγματοποιήσει μόνο για τρεις (3) μήνες κατ’ 
έτος κατά τη διάρκεια της επιχορήγησης, κάτω των 
(20) ημερομισθίων. 

ζ) Μετά τη λήξη της επιχορήγησης και κατά τη διάρ¬ 
κεια της δέσμευσης πρέπει να υπάρχουν τουλάχιστον 
(120) ημερομίσθια. 

Δαπάνη 
Ανεργοι 100 
Ποσά 

50 άνεργοι ηλικίας >45 ετών χ 24 μήνες χ 25 ημερομί¬ 
σθια κατά μήνα χ 5.000 δρχ. = 150.000.000 
50 άνεργοι ηλικίας < 45 ετών χ 24 μήνες χ 25 ημερομί¬ 
σθια κατά μήνα χ 4.000 δρχ. - 120.000.000 

Σύνολο δαπάνης 

α) 50 άνεργοι χ 3 εκ. = 150.000.000 

β) 50 άνεργοι χ 2.4 εκ. = 120.000.000 

270.000.000 

IV. Για το ειδικό μέτρο της επανακατάρτισης 

1. Οι μισθωτοί των προαναφερομένων επιχειρήσεων 
εντάσσονται στο σχετικό πρόγραμμα υπό την προϋπό¬ 
θεση ότι, μέσα σε είκοσι (20) ημέρες από την κοινοποί¬ 
ηση της καταγγελίας της σχέσης εργασίας, θα καταθέ¬ 
σουν στην οικεία Υπηρεσία του ΟΑΕΔ, στην αρμοδιό¬ 
τητα της οποίας υπάγεται η επιείρηση που εργαζόταν, 
δήλωση του Ν. 1599/86, η οποία δεν μπορεί να ανα¬ 
κληθεί και στην οποία θα αναφέρουν ότι επιλέγουν την 
«επαγγελματική επανακατάρτιση». 

2. Στο ειδικό μέτρο της επαγγελματικής επανακα- 
τάρτισης δεν μπορούν να ενταχθούν οι απολυόμενοι 
που κατά την υποβολή της δήλωσης της παρ. 1 της πα¬ 
ρούσας έχουν ήδη υποβάλλει αίτηση για συνταξιοδό- 
τηση στον οικείο οργανισμό συνταξιοδότησης. 

3. Κατά τη διάρκεια της επανακατάρτισης οι ασφαλι¬ 
σμένοι υποχρεούνται να τηρούν και να εφαρμόζουν τα 
όσα αναφέρονται στον κανονισμό λειτουργίας των προ¬ 
γραμμάτων ΣΕΚ. 

4. Το προβλεπόμενο από την παρούσα απόφαση επί¬ 


δομα καταβάλλεται στους δικαιούχους στο τέλος κάθε 
εκπαιδευτικού μήνα. Από το επίδομα περικόπτονται 
ποσά που αντιστοιχούν στις ημέρες και ώρες απουσίας. 

5. Σε περίπτωση ασθένειας των επανακαταρτιζομέ- 
νων διαπιστούμενη από τον οικείο ασφαλιστικό οργανι¬ 
σμό καταβάλλεται για όσο χρόνο διαρκεί η ασθένεια: α) 
η διαφορά μεταξύ του επιδόματος ασθένειας και του 
προβλεπόμενου επιδόματος, β) ολόκληρο το ποσό του 
επιδόματος στην περίπτωση που ο ασφαλιστικός οργα¬ 
νισμός δεν υποχρεούται στην καταβολή επιδόματος 
ασθένειας. 

6. Για τον υπολογισμό του επιδόματος επανακατάρ- 
τισης λαμβάνεται υπόψη ο μέσος όρος των πραγματι¬ 
κών αποδοχών των έξι τελευταίων μηνών. Πραγματικές 
αποδοχές θεωρούνται πάσες οι καταβληθείσες αποδο¬ 
χές, εκτός των επιδομάτων εορτών και κανονικής 
αδείας και μέχρι το ποσό των τριακοσίων χιλιάδων δρχ. 
(300.000) ανά μήνα. 

ΠΡΟΒΛΕΠΟΜΕΝΗ ΔΑΠΑΝΗ 
Εγγεγραμμένοι: 100 
Μ.Ο. μηνιαίων αποδοχών: 300.000 
Διάρκεια: 4 μήνες 
100 χ 4 χ 300.000 - 120.000.000 
120.000.000 χ 50% (Μ.Ο. εισφορών) = 60.000.000 
Δαπάνες εκπαίδευσης: 225.000.000 
Σύνολο επανακατάρτισης: 405.000.000 

Μετά το τέλος της επανακατάρτισης, ο επανακαταρ- 
τιζόμενος έχει τις εξής δυνατότητες: 

α) Να ενταχθεί στο κοινό πρόγραμμα επιδότησης 
ανεργίας για χρονικό διάστημα μέχρι οκτώ μήνες. 

β) Να ενταχθεί στο κοινό πρόγραμμα νέων θέσεων 
εργασίας. 

ΚΑΛΥΨΗ ΔΑΠΑΝΗΣ 

Για την κάλυψη της δαπάνης στα προγράμματα αυ- 
ταπασχόλησης, νέων θέσεων εργασίας και επανακα- 
τάρτισης σε περίπτωση που θα υπάρξει υπέρβαση του 
αριθμού των ατόμων σε κάποιο πρόγραμμα και αντί¬ 
στοιχη μείωση σε άλλο θα γίνεται μεταφορά των κον- 
δυλίων. 

Τα ποσά που απαιτούνται για την κάλυψη της συνολι¬ 
κής δαπάνης (ειδική επιδότηση ανεργίας, αυταπασχό- 
ληση, νέες θέσεις εργασίας και επανακατάρτιση) θα 
βαρύνουν κατά το ήμισυ τον ΟΑΕΔ και κατά το υπό¬ 
λοιπο ήμισυ το Πρόγραμμα Δημοσίων Επενδύσεων. 

Στις προαναφερόμενες ρυθμίσεις υπάγονται και οι 
απολυόμενοι από 1.6.97 αφού υποβάλλουν τη δήλωση 
περί επιλογής σε είκοσι (20) ημέρες από τη δημο¬ 
σίευση της απόφασης. 

V. ΑΠΟΖΗΜΙΩΣΗ 

α) Το ύψος της αποζημίωσης των εργαζομένων στις 
επιχειρήσεις της παραγράφου 1 του άρθρου 29 του 
Νόμου 2520/97 των οποίων η σχέοη εργασίας κατα- 
γέλλεται μέχρι τις 28.11.97, καθορίζεται στο 100% της 
από το Νόμο οριζόμενης αποζημίωσης για την περί¬ 
πτωση απροειδοποιήτου καταγγελίας της σύμβασης ή 
την προβλεπόμενη από την οικεία συλλογική σύμβαση 
ή διμερή συμφωνία ευνοϊκότερης ρύθμισης. 

β) Εργαζόμενοι που κατά το χρόνο της καταγγελίας 
της σχέσης εργασίας δεν έχουν θεμελιώσει πλήρες συ- 
νταξιοδοτικό δικαίωμα και που κατά το χρόνο δημο¬ 
σίευσης της παρούσας Κ.Υ.Α. δεν έχουν επαναπροσ- 
ληφθεί σαν μισθωτοί, εφόσον υποβάλλουν σχετική αί¬ 
τηση το αργότερο εντός 20 ημέρων από την ημέρα δη¬ 
μοσίευσης της παρούσας Κ.Υ.Α., λαμβάνουν επιπρό¬ 
σθετα, έξι (6) μήνες μετά την αίτησή τους, ποσόν ίσον 
με το 25% της κατά το προηγούμενο άρθρο α’ αποζημί¬ 
ωσης. 


Η απόφαση αυτή να δημοσιευθεΐ στην Εφημερίδα 
της Κυβερνήσεως σύμφωνα με τις διατάξεις της παρ. 1 
του άρθ. 1 του Ν. 301/76. 

Αθήνα, 30 Οκτωβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. _ 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 165 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΞΦΗΜΕΡ1ΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

~ — "1 Κ.Α.Ε. Προϋπολογισμού Κ.Α.Ε. εσόδου υπέρ 

Τεύχος _2531_ ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 50.000 δρχ. 2.500 δρχ. 

Β' (Υπουργικές αποφάσεις κ.λπ.) 50.000 » 2.500 

Γ (Διορισμοί, απολύσεις κ.λπ. Δημ. Υπαλλήλων) 10.000 » 500 

Δ' (Απαλλοτριώσεις, πολεοδομία κ.λπ.) 50.000 » 2.500 » 

Αναπτυξιακών Πράξεων (Τ.Α.Π.Σ.) 25.000 » 1.250 

Ν. Π.Δ.Δ. (Διορισμοί κ.λπ. προσωπικού Ν.Π.Δ.Δ.) 10.000 » 500 

Παράρτημα { Πίνακες επιτυχόντων διαγωνισμών) 5.000 » 250 » 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » 500 

Ανωτάτου Ειδικού Δικαστηρίου (Α.Ε.Δ.) 3.000 » 150 

Ανωνύμων Εταιρειών & Ε.Π.Ε. 250.000 » 12.500 

Προκηρύξεων Α.Σ.Ε.Π. _ 10-00° ” _ 500 ” _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 200.000 » _ 1°· 000 » _ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γί νονται δεκτά. _ 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








